নাথান লায়নের স্পিনে বিধ্বস্ত নিউজিল্যান্ড
অস্ট্রেলিয়া সফরে হোয়াইটওয়াশের আশঙ্কায় নিউজিল্যান্ড ক্রিকেট দল। তিন ম্যাচ টেস্ট সিরিজের প্রথম দুই খেলায় হেরে আগেই ট্রফি হাত ছাড়া করেছে কিউইরা। চলতি সিডনি টেস্টেও চরম ব্যাটিং বিপর্যয়ে নিউজিল্যান্ড।







প্রথম ইনিংসে অস্ট্রেলিয়ার করা ৪৫৪ রানের জবাবে ব্যাটিংয়ে নেমে নাথান লায়নের স্পিন আর পেট কামিন্সের গতির তাণ্ডবে ২৫১ রানে অলআউট নিউজিল্যান্ড। দলের হয়ে সর্বোচ্চ ৫২ রান করেন গ্লেন ফিলিপস। এছাড়া অধিনায়ক টম লাথাম করেন ৪৯ রান। 




অস্ট্রেলিয়ার হয়ে স্পিনার নাথান লায়ন ৬৮ রানে শিকার করেন ৫ উইকেট। আর ৪৪ রানে ৩ উইকেট নেন পেট কামিন্স। 
২০৩ রানে এগিয়ে থেকে দ্বিতীয় ইনিংসে ব্যাটিংয়ে নেমে রোববার তৃতীয় দিনের খেলা শেষে কোনো উইকেট না হারিয়ে ৪০ রান সংগ্রহ করেছে অস্ট্রেলিয়া। তৃতীয় দিনের খেলা শেষে তাদের লিড ২৪৩ রান।
এর আগে প্রথম ইনিংসে মার্নাস লাবুশেনের ক্যারিয়ার সেরা ২১৫ রানের ইনিংসে ভর করে ৪৫৪ রান করে অস্ট্রেলিয়া। 
সংক্ষিপ্ত স্কোর
অস্ট্রেলিয়া: ১ম ইনিংস- ৪৫৪/১০ (লাবুশেন ২১৫, স্মিথ ৬৩, ওয়ার্নার ৪৫, পেইন ৩৫, মিসেল স্টার্ক ২২; নেইল ওয়াগনার ৩/৬৬, গ্রান্ডহোম ৩/৭৮)। এবং ২য় ইনিংস-৪০/০ (ওয়ার্নার ২৩*, জো বার্নস ১৬*)। 
নিউজিল্যান্ড: ২৫১/১০ (ফিলিপস ৫২, লাথাম ৪৯; লায়ন ৫/৬৮, কামিন্স ৩/৪৪)।

অস্ট্রেলিয়া সফরে হোয়াইটওয়াশের আশঙ্কায় নিউজিল্যান্ড ক্রিকেট দল। তিন ম্যাচ টেস্ট সিরিজের প্রথম দুই খেলায় হেরে আগেই ট্রফি হাত ছাড়া করেছে কিউইরা। চলতি সিডনি টেস্টেও চরম ব্যাটিং বিপর্যয়ে নিউজিল্যান্ড।